
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ- Φ.415.21α/2/7636 (1) 

Ανακατάταξις Εφέδρων Αξιωματικών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Την παράγραφο 3α του άρθρου 23 του Α.Ν. 833/ 
1937 «περί Στελέχους Εφέδρων Αξιωματικών του κατά 
Γην Στρατού» (ΦΕΚ 351/Α'), όπως συμπληρώθηκε με το 
αριθ. 1306/1972 Ν.Δ. (ΦΕΚ 221 /Α'). 

β) Τη Φ.415/3/541952/Σ.1218/23.12.91 απόφαση 
ΥΈΘΑ «περί ανακατατάξεως Εφέδρων Αξιωματικών στο 
Στρατό Ξηράς» (ΦΕΚ 26/Β) (ΣΔ Ν-Δ-Α υπ’ αριθ. 5/1992/ 
ΓΕΣ/ΔΣΛ/2). 

γ) Την ΕΠ Φ.900/241 /31208/Σ.3045/14.10.93/Σ.Γ. 
ΥΕΘΑ. 

δ) Την αριθ. Γ.5815/19.12.93 κοινή απόφαση του Πρω¬ 
θυπουργού και του Υπουργού Εθνικής Αμυνας «ανάθεση 
αρμοδιοτήτων Υπουργού Εθνικής Αμυνας στους Υφυ¬ 
πουργούς Εθνικής Αμυνας» (ΦΕΚ 914/Β721.12.93). 

ε) Σχετική εισήγηση του Γ ενικού Επιτελείου Στρατού, 
αποφασίζουμε: 

Αρθρο 1 

1. Καμία αίτηση εφέδρου αξιωματικού για βραχεία ανα¬ 
κατάταξη ή ανανέωση ανακατατάξεως των εχόντων δικαί¬ 
ωμα προς τούτο, θα γίνει αποδεκτή κατά το έτος 1994. 

2. Κατόπιν αυτού, μέχρι τέλους του 1994 να μην υπο¬ 
βάλλονται σχετικές αιτήσεις. Οι ήδη υποβληθείσες αιτή¬ 
σεις εφέδρων αξιωματικών, που δεν εξετάσθηκαν μέχρι 
σήμερα σε εκτέλεση της αριθ. Φ.900/241/31208/Σ. 
3045/14.10.93 εντολής ΥΕΘΑ περί αναστολής προσλή¬ 
ψεων, θεωρούνται άκυρες. 

Αρθρο 2 

Για κάλυψη επιτακτικών υπηρεσιακών αναγκών του 
Στρατού Ξηράς, κατά το έτος 1994 θα γίνονται κατ’ εξαί¬ 
ρεση δεκτές αιτήσεις ανακατατάξεως βραχείας διάρκειας 
έξι (6) μηνών περιορισμένου αριθμού εφέδρων αξιωματι¬ 
κών Όπλων και Σωμάτων, αφυπηρετούντων ή αφυπηρε- 
τησάντων εντός της τελευταίας διετίας, αποκλεισμένης 
της ανανεώσεώς των. 

Αρθρο 3 

1. Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

2. Για το έτος 1995 θα εκδοθεί άλλη απόφαση. 

3. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 12 Φεβρουάριου 1994 

ο ΥΦΥΠΟΥΡΓΟΣ 

ΝΙΚΟΛΑΟΣ ΚΟΥΡΗΣ 

-φ- 

Αριθ. Φ. 124/7/Β2-5489 (2) 

Αδεια κατοχής Β' θέσης στον X. Ζαγαρά. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 1 παρ. 9 του Ν. 1268/82 «για τη δομή και 
τη λειτουργία των Ανωτάτων Εκπαιδευτικών Ιδρυμάτων», 
όπως συμπληρώθηκε με την παρ. 6 του άρθρου 48 του Ν. 
1404/83. 

2. Το Π.Δ. 459/2.11.83 (ΦΕΚ 157/Α729.11.83). 

3. Το Π.Δ. 129/10.4.1991 (ΦΕΚ 52/Α711.4.91). 

4. Τις διατάξεις του άρθρου 28 παρ. 10 του Ν. 2083/92. 

5. Τα αριθ. 14874/632/6/87, 11527/507/10.5.88 έγ¬ 
γραφα του Ελεγκτικού Συνεδρίου. 

6. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/Α714.3.1989). 

7. Τις διατάξεις του άρθρου 30 παρ. 6 του Ν. 1558/85 
και την αριθ. 88/2.8.85 πράξη Υπουργικού Συμβουλίου. 

8. Την αριθ. Η/11086/4.11.93 απόφαση εκχώρησης 
αρμοδιοτήτων στην Υφυπουργό ΥΠΕΠΘ (ΦΕΚ 842/Β7 
4.11.93). 

9. Το αριθ. 4465/21.12.93 έγγραφο του Παντείου Πα¬ 
νεπιστημίου, αποφασίζουμε: 

Παρέχουμε την άδεια στον X. Ζαγαρά, επίκουρο καθη¬ 
γητή του Τμήματος Πολιτικής Επιστήμης και Διεθνών 
Σπουδών του Παντείου Πανεπιστημίου Αθηνών να κατέχει 
και τη θέση ειδικού Συμβούλου στο ΥΠΕΠΘ με αρμοδιό¬ 
τητα στα θέματα της Ανώτατης Εκπαίδευσης. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
αποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμιά περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθαρίστων αποδοχών της οργανικής 
του θέσης και το σύνολο των κάθε είδους ακαθαρίστων 
αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 


Αριθ. 1703 (3) 

Μερική ανάκληση της Γ/1443/16.1.1976 απόφασης του 
Νομάρχη Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως και τα εκτελεστικά αυτού Δ/τα από 28.6.55 
και 23.11.56 Β. Δ/τα». 

2. Τις διατάξεις του άρθρου 197 του Αγροτικού Κώδικα. 

3. Την Γ. 1443/6.1.1976 απόφασή μας δημοσιευθείσης 
στο ΦΕΚ 152/Β76.2.76, με την οποία μεταβιβάστηκαν 
διαθέσιμα οικόπεδα του Συνοικισμού Ανάβρας στην ομώ¬ 
νυμη Κοινότητα. 

4. Τα κτηματολογικά στοιχεία Συνοικισμού Ανάβρας εκ- 
καθαρισθέντα δυνάμει των διατάξεων του Ν.Δ. 1189/ 
72. 

5. Την 186837/31.12.1930 απόφαση του Υπουργού 
Γεωργίας, με την οποία κυρώθηκαν δικαιοπραξίες των 
αγοραστών, μισθωτών, υπομισθωτών οι οποίοι αγόρασαν 
κλήρους από αρχικούς κληρούχους οι οποίοι κηρύχθησαν 
έκπτωτοι. 

6. Την 1/26.1.1994 απόφαση του Κοινοτικού Συμβου¬ 
λίου Ανάβρας, που εστάλη σε μας με το 122/7.2.1994 έγ¬ 
γραφο της Κοινότητας, που προκύπτει ότι συμφωνεί για 
την μερική ανάκληση της Γ/1443/16.1.76 αποφάσεως 
και δη ως προς το 251 οικόπεδο εκτάσεως 1.066 μ2. 

7. Το γεγονός ότι το 251 οικόπεδο εκτάσεως 1.066 μ2 
του Συνοικισμού Ανάβρας ανήκει κατά κυριότητα στον Γκι- 
πατούδη Δημήτριο του Νικολάου. 

8. Προφορική εισήγηση της Διευθύνσεως Γεωργίας, 
αποφασίζουμε: 

1. Ανακαλούμε μερικώς την Γ/1443/16.1.1976 από¬ 
φαση του Νομάρχη Καρδίτσας, δημοσιευθείσα στο ΦΕΚ 
152/Β /6.2.1976, με την οποία μεταβιβάστηκαν στην Κοι¬ 
νότητα Ανάβρας διαθέσιμα οικόπεδα και δη ως προς το 
251 εκτάσεως 1.066 μ2, προκειμένου να παραχωρηθεί- 
αποδοθεί στον Γκιπατούδη Δημήτριο του Νικολάου. 

2. Κατά τα υπόλοιπα ισχύει η Γ/1443/16.1.1976 από¬ 
φαση του Νομάρχη Καρδίτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 9 Φεβρουάριου 1994 

Ο Νομάρχης 
Σ. ΚΑΤΣΑΝΙΔΗΣ 

-♦- 

Αριθ. Δ 327 (4) 

Κύρωση αναδασμού Λεβεντοχωρίου Ν. Κιλκίς έτους 
1989-90. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του Ν. 674/74 άρθρο 15 παρ. 1. 

2. Το αριθ. 144/27.1.1994 έγγραφο του Γραφείου 
Τοπ/κής Κιλκίς για την κύρωση των στοιχείων του Αναδα¬ 
σμού Λεβεντοχωρίου έτους 1989-90. 

3. Σχετική εισήγηση της Δ/νσης Γεωργίας της Νομαρ¬ 
χίας μας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1989-90 στην κτηματική 
περιοχή Λεβεντοχωρίου, όπως αυτό απεικονίζεται στους 
συνταχθέντες από την Επιτροπή Αναδασμού κτηματολο- 

γικούς πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 2 Φεβρουάριου 1994 
Η Νομάρχης 

ΑΝΤΙΟΠΗ ΧΑΤΖΗΪΩΑΝΝΟΥ 
-♦- 

Αριθ. 836 (5) 

Σύσταση Κοινοτικής Επιχείρησης Ανάπτυξης (Κ.Ε.Α.) 

Αγίων θεοδώρων Νομ. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις της παρ. 3 του άρθρου 260 του Π.Δ. 
323/89 (ΔΚΚ). 

2. Την αριθ. 25027/9.4.84 απόφαση του Υπ. Εσωτερι¬ 
κών, που δημοσιεύθηκε στο ΦΕΚ 244/Β719.4.84. 

3. Τις διατάξεις του άρθρου 27 Ν. 2081 /92, με το οποίο 
προστέθηκε νέο άρθρο στο Ν. 1558/85, το οποίο ρυθμίζει 
τον έλεγχο των δαπανών που προκαλούν οι κανονιστικές 
διοικητικές πράξεις. 

4. Την αριθ. 1 /8/93 νομοτύπως ληφθείσα απόφαση του 
Κοινοτικού Συμβουλίου Αγ. θεοδώρων περί σύστασης 
Κοινοτικής Επιχείρησης Ανάπτυξης (ΚΕΑ) Αγ. θεοδώ¬ 
ρων. 

5. Το αριθ. 250/89 Π. Δ/γμα, που δημοσιεύθηκε στο 
ΦΕΚ 118/Α789 «περί μεταβίβασης αρμοδιοτήτων του Υπ. 
Εσωτερικών στους Νομάρχες». 

6. Την με ημερομηνία 17.1.94 αναφορά του Ιωάννη 
Κούστα, υπαλλήλου της ΔΙ ΕΣ, αποσπασμένου στη Δ/νση 
Προγραμματισμού, που αφορά την αξιολόγηση της οικο¬ 
νομοτεχνικής μελέτης που αναφέρεται στο ανωτέρω 
θέμα, αποφασίζουμε: 

1. Τη σύσταση στην Κοινότητα Αγ. θεοδώρων του Νο¬ 
μού Κορινθίας Κοινοτικής Επιχείρησης με την επωνυμία 
Κοινοτική Επιχείρηση Ανάπτυξης (ΚΕΑ) Αγ. θεοδώρων ως 
ίδιο νομικό πρόσωπο ιδιωτικού δικαίου, το οποίο διέπεται 
από τις διατάξεις των άρθρων 260-267, 270 και 274 του 
Π.Δ. 323/89 (ΔΚΚ). 

2. Σκοπός της Επιχείρησης είναι: 

α) Η κατασκευή και συντήρηση έργων υποδομής της 
Κοινότητας. 

β) Η ανάληψη παρόμοιων έργων από άλλους Δήμους και 
Κοινότητες. 

γ) Η κατασκευή κάθε είδους τεχνικών έργων, που ανατί¬ 
θενται στην Κοινοτική Επιχείρηση από φυσικά ή νομικά 
πρόσωπα του ιδιωτικού ή του Δημόσιου Τομέα. 

δ) Η ανάληψη και εκτέλεση προγραμμάτων επιμόρφω¬ 
σης και επαγγελματικής κατάρτισης. 

ε) Η πραγματοποίηση επενδύσεων και η διαχείριση και 
εκμετάλλευση εγκαταστάσεων αδρανών υλικών και λατο¬ 
μείων. 

στ) Η πραγματοποίηση επενδύσεων υποβοηθητικών 
της κατασκευαστικής δραστηριότητας, όπως η δημιουρ¬ 
γία μονάδας παρασκευής Μπετόν, πλακών, πλακιδίων, 
τσιμεντόλιθων κ.λπ. 

ζ) Η ανάληψη δραστηριοτήτων που έχουν σχέση με την 
εκμετάλλευση γεωθερμικού πεδίου και την εκμετάλλευση 
των πηγών εμφιάλωσης πόσιμου νερού. 

η) Η τουριστική αξιοποίηση της περιοχής με τη δημιουρ¬ 
γία εγκαταστάσεων και η εκμετάλλευση και συντήρηση 
του αιγιαλού. 


θ) Η λειτουργία του υπαίθριου θεάτρου και η οργάνωση 
πολιτιστικών και ψυχαγωγικών εκδηλώσεων. Η διάδοση 
και ανάπτυξη της καλλιτεχνικής παιδείας. 

3. Η Επιχείρηση διοικείται από πενταμελές (5 μέλη) 
Διοικητικό Συμβούλιο, που τα μέλη του ορίζονται μαζί με 
αναπληρωτές από το Κοινοτικό Συμβούλιο. 

Από τα μέλη του Διοικητικού Συμβουλίου τρία (3) είναι 
αιρετοί εκπρόσωποι της Κοινότητας Αγίων θεοδώρων, 
ένας (1) είναι εκπρόσωπος κοινωνικού φορέα και ο πέ¬ 
μπτος είναι δημότης ή κάτοικος της Κοινότητας Αγίων θε¬ 
οδώρων, που έχει πείρα ή γνώσεις σχετικές με το αντικεί¬ 
μενο της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συστα¬ 
τικής πράξης) όταν η επιχείρηση απασχολεί περισσότε¬ 
ρους από 20 εργαζομένους). 

4) Η διάρκεια της επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερίδα 
της Κυβερνήσεως. 

5) Έδρα της επιχείρησης είναι η Κοινότητα Αγίων θεο¬ 
δώρων του Νομού Κορινθίας. 

6) Η Κοινότητα Αγίων θεοδώρων διαθέτει στην επιχεί¬ 
ρηση χρηματικό ποσό δρχ. 1.000.000 ως αρχικό κεφά¬ 
λαιο. 

7) Πόροι της επιχείρησης είναι: Η προβλεπόμενη συμ¬ 
μετοχή της Κοινότητας Αγ. θεοδώρων, έσοδα από την 
άσκηση της δραστηριότητάς της, οι πρόσοδοι από την πε¬ 
ριουσία της, δάνεια, κληρονομιές, εισφορές, δωρεές και 
λοιπές επιχορηγήσεις. 

8) Η Επιχείρηση διαλύεται: 

α) Με απόφαση του Κοινοτικού Συμβουλίου, με την 
απόλυτη πλειοψηφία των μελών του και απόφαση του Νο¬ 
μάρχη. 

β) Όταν λήξει χωρίς να παραταθεί η διάρκεια της επιχεί¬ 
ρησης, και 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθά¬ 
ριση γίνεται από τρεις (3) εκκαθαριστές, που ορίζονται 
από το Κοινοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. 

Το υπόλοιπο περιέρχεται στην Κοινότητα. 

9) Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
σχετικές με τις Δημοτικές και Κοινοτικές Επιχειρήσεις 
διατάξεις του Π.Δ. 323/89 (ΔΚΚ) και την με αριθμό 
25027/2.4.84 απόφαση του Υπουργού Εσωτερικών, που 
δημοσιεύθηκε στο ΦΕΚ 244/Β /19.4.94. 

10) Η θητεία του Διοικητικού Συμβουλίου ακολουθεί την 
θητεία του Κοινοτικού Συμβουλίου και σε κάθε περίπτωση 
λήγει το αργότερο τρεις (3) μήνες μετά την εγκατάσταση 
του νέου Κ.Σ. 

11) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Αγ. θεοδώρων ύψους 1.000.000 δρχ. για το έτος σύστα¬ 
σης της επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 4 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-4- 

Αριθ. 167 (6) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου Αλαμάνου» Κοινότητας Αθικίων Νομ. Κοριν¬ 
θίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του ιδρύματος κρατικών υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 12543/91 απόφαση του Νομάρχη περί σύ¬ 
στασης Ν.Π. με την επωνυμία «Σχολική Επιτροπή Δημοτι¬ 
κού Σχολείου Αλαμάνου». 

5. Την αριθ. 126/93 απόφαση του Κοινοτικού Συμβου¬ 
λίου Αθικίων, περί τροποποίησης της συστατικής πράξης 
του παραπάνω Ν.Π., αποφασίζουμε: 

Τροποποιούμε την αριθ. 12543/91 απόφαση του Νο¬ 
μάρχη περί σύστασης Ν.Π. με την επωνυμία «Σχολική Επι¬ 
τροπή Δημοτικού Σχολείου Αλαμάνου», ως προς την 3 πα¬ 
ράγραφό της, που αναφέρεται στη σύνθεση του Διοικητι¬ 
κού Συμβουλίου του Ν.Π., ως εξής: 

Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α) Τον εκάστοτε Διευθυντή του Δημοτικού Σχολείου 
Αλαμάνου, ως Πρόεδρο του Ν.Π. 
β) Τρεις (3) Κοινοτικούς Συμβούλους, και 
γ) Από έναν (1) δημότη. 

Κατά τα λοιπά ισχύει ως έχει η αριθ. 12543/91 από¬ 
φαση του Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Αθι¬ 
κίων, το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 4 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αρι θ. 445 (7) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου Κοινότητας Αρχ. Φενεού» Νομ. Κορινθίας. 

Ο ΝΟΜΑΡΧΗΣ ΚΟΡΙΝΘΙΑ*. 

Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του ιδρύματος κρατικών υποτροφιών 
και άλλες διατάξεις». 


3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 15145/91 απόφαση του Νομάρχη περί σύ¬ 
στασης Ν.Π. με την επωνυμία «Σχολική Επιτροπή Δημοτι¬ 
κού Σχολείου Αρχ. Φενεού». 

5. Την αριθ. 63/93 απόφαση του Κοινοτικού Συμβου¬ 
λίου Αρχ. Φενεού, περί τροποποίησης της συστατικής 
πράξης του παραπάνω Ν.Π., αποφασίζουμε: 

Τροποποιούμε την αριθ. 15145/91 απόφαση του Νο¬ 
μάρχη περί σύστασης Ν.Π. με την επωνυμία «Σχολική Επι¬ 
τροπή Δημοτικού Σχολείου Αρχ. Φενεού», ως προς την 3 
παράγραφό της, που αναφέρεται στη σύνθεση του Διοικη¬ 
τικού Συμβουλίου του Ν.Π., ως εξής: 

Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α) Τον εκάστοτε Διευθυντή του Δημοτικού Σχολείου ως 
Πρόεδρο του Διοικητικού Συμβουλίου του Ν.Π. 
β) Τον εκάστοτε Πρόεδρο της Κοινότητας Αρχ. Φενεού. 
γ) Δύο (2) Κοινοτικούς Συμβούλους οριζομένους με 
απόφαση του Κοινοτικού Συμβουλίου, και 
δ) Έναν (1) εκπρόσωπο του Συλλόγου Γονέων και Κη¬ 
δεμόνων του Δημοτικού Σχολείου. 

Κατά τα λοιπά ισχύει ως έχει η αριθ. 15145/91 από¬ 
φαση του Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Αρχ. 
Φενεού, το ύψος της οποίας δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 9 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-4- 

Αριθ. 2308 (8) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Νηπιαγω¬ 
γείου Αθικίων» Νομ. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του ιδρύματος κρατικών υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 12542/91 απόφαση του Νομάρχη περί σύ¬ 
στασης Ν.Π. με την επωνυμία «Σχολική Επιτροπή Νηπια¬ 
γωγείου Αθικίων». 

5. Την αριθ. 126/93 απόφαση του Κοινοτικού Συμβου¬ 
λίου Αθικίων, περί τροποποίησης της συστατικής πράξης 
του παραπάνω Ν.Π., αποφασίζουμε: 

Τροποποιούμε την αριθ. 12542/91 απόφαση του Νο¬ 
μάρχη περί σύστασης Ν.Π. με την επωνυμία «Σχολική Επι¬ 
τροπή Νηπιαγωγείου Αθικίων», ως προς την 3 παράγραφό 
της, που αναφέρεται στη σύνθεση του Διοικητικού Συμ¬ 
βουλίου του Ν.Π., ως εξής: 

Το Νομικό Πρόσωπο διοικείται από δμελές Διοικητικό 

Συμβούλιο αποτελούμενο από: 

α) Τον εκάστοτε Διευθυντή του Νηπιαγωγείου, ως Πρό¬ 
εδρο του Ν.Π. 

β) Τρεις (3) Κοινοτικούς Συμβούλους, και 
γ) Έναν (1) δημότη. 

Κατά τα λοιπά ισχύει ως έχει η αριθ. 12542/91 από¬ 
φαση του Νομάρχη. 

Από τις διατάξεις αυτής της απόφασης προκαλεΐται δα¬ 
πάνη σε βάρος του προϋπολογισμού της Κοινότητας Αθι¬ 
κίων, το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 4 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 2309 (9) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Γυμνασίου 
Αθικίων» Νομ. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του ιδρύματος κρατικών υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 8957/91 απόφαση του Νομάρχη περί σύ¬ 
στασης Ν.Π. με την επωνυμία «Σχολική Επιτροπή Γυμνα¬ 
σίου Αθικίων». 

5. Την αριθ. 126/93 απόφαση του Κοινοτικού Συμβου¬ 
λίου Αθικίων, περί τροποποίησης της συστατικής πράξης 
του παραπάνω Ν.Π., αποφασίζουμε: 

Τροποποιούμε την αριθ. 8957/91 απόφαση του Νο¬ 
μάρχη περί σύστασης Ν.Π. με την επωνυμία «Σχολική Επι¬ 
τροπή Γυμνασίου Αθικίων», ως προς την 3 παράγραφό 
της, που αναφέρεται στη σύνθεση του Διοικητικού Συμ¬ 
βουλίου του Ν.Π., ως εξής: 

Το Νομικό Πρόσωπο διοικείται από 9μελές Διοικητικό 
Συμβούλιο αποτελούμενο από: 

α) Τ ον εκάστοτε Διευθυντή του Γ υμνασίου, ως Πρόεδρο 
του Ν.Π. 

β) Τον εκάστοτε Πρόεδρο της Κοινότητας, 
γ) Δύο (2) Κοινοτικούς Συμβούλους, και 
δ) Έναν εκπρόσωπο του Συλλόγου Γονέων και Κηδεμό¬ 
νων. 

ε) Έναν εκπρόσωπο της μαθητικής Κοινότητας, και 
στ) Τρεις (3) δημότες. 

Κατά τα λοιπά ισχύει ως έχει η αριθ. 8957/91 απόφαση 
του Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Αθι¬ 
κίων, το ύψος της οποίας δεν μπορεί να προσδιορισθεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 4 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 2749 (10) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου Αθικίων» Νομ. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του ιδρύματος κρατικών υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 12544/91 απόφαση του Νομάρχη περί σύ¬ 
στασης Ν.Π. με την επωνυμία «Σχολική Επιτροπή Δημοτι¬ 
κού Σχολείου Αθικίων». 

5. Την αριθ. 126/93 απόφαση του Κοινοτικού Συμβου¬ 
λίου Αθικίων, περί τροποποίησης της συστατικής πράξης 
του παραπάνω Ν.Π., αποφασίζουμε: 

Τροποποιούμε την αριθ. 12544/91 απόφαση του Νο¬ 
μάρχη περί σύστασης Ν.Π. με την επωνυμία «Σχολική Επι¬ 
τροπή Δημοτικού Σχολείου Αθικίων», ως προς την 3 παρά¬ 
γραφό της, που αναφέρεται στη σύνθεση του Διοικητικού 
Συμβουλίου του Ν.Π., ως εξής: 

Το Νομικό Πρόσωπο διοικείται από 7μελές Διοικητικό 
Συμβούλιο αποτελούμενο από: 

α) Τον εκάστοτε Διευθυντή του Δημοτικού Σχολείου 
Αθικίων, ως Πρόεδρο του Ν.Π. 
β) Τρεις (3) Κοινοτικούς Συμβούλους, και 
γ) Έναν (1) εκπρόσωπο του Συλλόγου Γ ονέων και Κηδε¬ 
μόνων, και 
δ) Δύο (2) δημότες. 

Κατά τα λοιπά ισχύει ως έχει η αριθ. 12544/91 από¬ 
φαση του Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Αθι¬ 
κίων, το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 2 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

- «- 

Αριθ. 26025 (11) 

Τροποποίηση της συστατικής πράξης του Νομικού Προ¬ 
σώπου με την επωνυμία «3η Ενιαία Σχολική Επιτροπή 
Λουτρακιού - Περαχώρας (Σχολεία Περαχώρας)» Νομ. 
Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 

«Εκσυγχρονισμός του ιδρύματος κρατικών υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλοϋν οι κανο¬ 
νιστικές διοικητικές πράξεις. 

4. Τις αριθ. 13449/90 και 8507/91 αποφάσεις του Νο¬ 
μάρχη περί σύστασης Ν.Π. με την επωνυμία «3η Ενιαία 
Σχολική Επιτροπή Λουτρακιού - Περαχώρας (Σχολεία Πε- 
ραχώρας)». 

5. Την αριθ. 405/93 απόφαση του Δημοτικού Συμβου¬ 
λίου Λουτρακιού - Περαχώρας, περί τροποποίησης της 
συστατικής πράξης του παραπάνω Ν.Π., αποφασίζουμε: 

Τροποποιούμε τις αριθ. 13449/90 και 8507/91 αποφά¬ 
σεις του Νομάρχη περί σύστασης Ν.Π. με την επωνυμία 
«3η Ενιαία Σχολική Επιτροπή Λουτρακιού - Περαχώρας 
(Σχολεία Περαχώρας)», κατά το μέρος που αφορούν τη 
σύνθεση του Διοικητικού Συμβουλίου του Ν.Π., ως εξής: 

Το Νομικό Πρόσωπο διοικείται από 9μελές Διοικητικό 
Συμβούλιο αποτελούμενο από: 

α) Τους εκάστοτε Διευθυντές των Σχολείων (Γυμνα¬ 
σίου, Δημοτικού και Νηπιαγωγείου). 

β) Ένα (1) Δημοτικό Σύμβουλο οριζόμενο με απόφαση 
του Δημοτικού Συμβουλίου. 

γ) Δύο (2) δημότες ή κατοίκους Περαχώρας, οριζόμε¬ 
νους με απόφαση του Δημοτικού Συμβουλίου. 

δ) Έναν (1) εκπρόσωπο του συλλόγου γονέων και κηδε¬ 
μόνων του Δημ. Σχολείου ή εκπρόσωπο των γονέων και 
κηδεμόνων των μαθητών του Δημοτικού Σχολείου Περα¬ 
χώρας και έναν εκπρόσωπο του συλλόγου γονέων και κη¬ 
δεμόνων του Γυμνασίου ή εκπρόσωπο των γονέων και κη¬ 
δεμόνων των μαθητών του Γυμνασίου, και 
ε) Έναν εκπρόσωπο της μαθητικής κοινότητας του Γυ¬ 
μνασίου. 

Πρόεδρος του Δ.Σ. του Ν.Π. ορίζεται ο αρχαιότερος εκ 
των διευθυντών των σχολείων. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Λουτρα¬ 
κιού - Περαχώρας, ύψους 1.200.000 για καθένα από τα 
επόμενα οικον. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 9 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 1288 (12) 

Σύσταση νομικού προσώπου στην Κοινότητα Αλφάς Νομ. 
Ρεθύμνης με την επωνυμία «Σχολική Επιτροπή Νηπια¬ 
γωγείου Αλφάς». 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Τις όμοιες του άρθρου 5 του Ν. 1894/90 «για την 
Ακαδημία των Αθηνών και άλλες εκπαιδευτικές διατάξεις» 
και του άρθρου 8 του Ν. 2158/93. 

3. Την 90/93 απόφαση του Κοινοτικού Συμβουλίου Αλ¬ 
φάς που λήφθηκε νομότυπα, αποφασίζουμε: 

1. Συνιστούμε στην Κοινότητα Αλφάς του Νομού Ρεθύ¬ 
μνης ίδιο νομικό πρόσωπο με την επωνυμία «Σχολική Επι¬ 
τροπή Νηπιαγωγείου Αλφάς». 


2. Σκοπός του νομικού προσώπου είναι: 

-Η διαχείριση των πιστώσεων που της διατίθενται για 
την κάλυψη των δαπανών λειτουργίας των σχολείων (θέρ¬ 
μανσης, φωτισμού, ύδρευσης, τηλεφώνου, αποχέτευσης, 
αναλωσίμων υλικών κ.λπ.). 

-Η εκτέλεση έργων για επισκευή και συντήρηση των δι¬ 
δακτηρίων και του κάθε είδους εξοπλισμού τους. 

-Η αμοιβή καθαριστριών. 

-Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας εκπαίδευσης για τον εφο¬ 
διασμό από τον ΟΣΚ των αντιστοίχων σχολείων με έπιπλα 
και εξοπλιστικά είδη και από το Υπουργείο Εθνικής Παι¬ 
δείας και θρησκευμάτων με βιβλία για τις αντίστοιχες σχο¬ 
λικές βιβλιοθήκες. 

-Η διαχείριση των εσόδων από ενδεχόμενη εκμετάλ¬ 
λευση των σχολικών κυλικείων καθώς και 
-Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από πενταμελές (5με- 
λές) Διοικητικό Συμβούλιο αποτελούμενο από: 

α) Τον εκάστοτε Διευθυντή του Νηπιαγωγείου Αλφάς, 
ως Πρόεδρο. 

β) Εκάστοτε Πρόεδρο Κοινότητας Αλφάς. 
γ) Δύο (2) Κοινοτικούς Συμβούλους, που θα επιλέγονται 
από το εκάστοτε Κοινοτικό Συμβούλιο. 

δ) Έναν εκπρόσωπο του Συλλόγου Γονέων και Κηδεμό¬ 
νων των μαθητών του Νηπιαγωγείου Αλφάς. 

4. Η θητεία του πρώτου Διοικητικού Συμβουλίου λήγει 
με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί την κοινοτική περίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

5. Πόροι του Νομικού Προσώπου είναι: 

-Ετήσια επιχορήγηση της Κοινότητας. 

-Ετήσια επιχορήγηση του Κράτους, που ανέρχεται σε 
ποσοστό 1 % των τακτικών εσόδων της Κοινότητας. 

-Κάθε είδους εισφορές, δωρεές, κληρονομιές, κληρο¬ 
δοσίες. 

-Είσπραξη από το αντίτιμο των παρεχομένων πραγμά¬ 
των ή υπηρεσιών. 

-Πρόσοδο από την περιουσία του. 

6. Περιουσία. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Με την απόφαση αυτή προκαλείται δαπάνη σε βάρος 
του προϋπολογισμού της Κοινότητας Αλφάς, που ανέρχε¬ 
ται στο ύψος του 1 % των τακτικών εσόδων του προϋπολο¬ 
γισμού της, με τα στοιχεία Κ.Α. 212.1 της υπηρεσίας 
«Πληρωμές για μεταβιβάσεις εισοδημάτων σε τρίτους» 
του προϋπολογισμού της Κοινότητας οικ. έτους 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 8 Φεβρουάριου 1993 

Ο Νομάρχης 
I. ΦΩΤΑΚΗΣ 

(13) 

Σύσταση Ενοριακού Πνευματικού Κέντρου της Ιερός Μη- 
τροπόλεως ΜεσογαΙας και Λαυρεωτικής εις τον Ιερό 
Ναό Αναλήψεως Κυρίου Κορωπίου με την επωνυμία 
ΠΝΕΥΜΑΤΙΚΟ ΚΕΝΤΡΟ «ΓΕΩΡΓΙΟΣ ΣΩΤΗΡΙΟΥ 
ΣΟΥΡΛΑΤΖΗΣ» ΙΕΡΟΥ ΝΑΟΥ ΑΝΑΛΗΨΕΩΣ ΚΥΡΙΟΥ 
ΚΟΡΩΠΙΟΥ. 

Ο ΜΗΤΡΟΠΟΛΙΤΗΣ ΜΕΣΟΓΑΙΑΣ ΚΑΙ ΛΑΥΡΕΩΤΙΚΗΣ 
Έχοντας υπόψη: 

α) Τις διατάξεις των άρθρων 1 και 29 του Ν. 590/77 
«περί Καταστατικού Χάρτου της Εκκλησίας της Ελλά¬ 
δος». 

β) Τας διατάξεις του άρθρου 20 του αριθ. 1 /69 Κανονι¬ 
σμού της Ιερός Συνόδου «περί οργανώσεως και διοική- 
σεως των Εκκλησιαστικών Σωμάτων και Οργάνων», σε 
συνδυασμό προς το άρθρο 67 του Ν. 590/77, και 
γ) Τις εκ των Ιερών Κανόνων και των Νόμων της Πολι¬ 
τείας απορρεούσας υποχρεώσεις ημών δημιουργίας 
Πνευματικών και Φιλανθρωπικών Έργων προς καλλιέρ¬ 
γειαν Ορθοδόξου Χριστιανικού φρονήματος στους νέους 
και την εν γένει πενυματική ανάπτυξη των κατοίκων της 
περιοχής, σύμφωνα με την ορθόδοξη Χριστιανική διδα¬ 
σκαλία. 

δ) Την υπ’ αριθ. 62/9.12.93 εγκριτική απόφαση της 
Δ.Ι.Σ., αποφασίζουμε: 

Τη σύσταση και λειτουργία του Πνευματικού Ιδρύματος 
με την επωνυμία ΠΝΕΥΜΑΤΙΚΟ ΚΕΝΤΡΟ «ΓΕΩΡΓΙΟΣ 
ΣΩΤΗΡΙΟΥ ΣΟΥΡΛΑΤΖΗΣ» ΙΕΡΟΥ ΝΑΟΥ ΑΝΑΛΗΨΕΩΣ 
ΚΥΡΙΟΥ ΚΟΡΩΠΙΟΥ. 

Ο τρόπος διοικήσεως και λειτουργίας του εν λόγω Ιδρύ¬ 
ματος θα διέπεται υπό ειδικού Κανονισμού, ως κατωτέρω, 
εγκρινομένου παρά της Ιεράς Συνόδου της Εκκλησίας της 
Ελλάδος και δημοσιευομένου εις το επίσημο Δελτίο «ΕΚ¬ 
ΚΛΗΣΙΑ» και την Εφημερίδα της Κυβερνήσεως. 

Σπάτα, 22 Νοεμβρίου 1993 
Ο Μητροπολίτης 

ΐ Ο Μεσογαίας και Λαυρεωτικής ΑΓΑΘΟΝΙΚΟΣ 


ΚΑΝΟΝΙΣΜΟΣ 

Λειτουργίας Πνευματικού Κέντρου «ΓΕΩΡΓΙΟΣ ΣΩΤΗ¬ 
ΡΙΟΥ ΣΟΥΡΛΑΤΖΗΣ» Ιερού Ναού Αναλήψεως Κυρίου 
Κορωπίου της Ιεράς Μητροπόλεως ΜεσογαΙας και 
Λαυρεωτικής. 

Αρθρο 1. 

Επωνυμία - Έδρα. 

Εις το Κορωπί Αττικής και εις την ενορίαν Αναλήψεως 
Κυρίου συνιστάται Εκκλησιαστικόν Ίδρυμα, το οποίο φέ¬ 
ρει την επωνυμίαν ΠΝΕΥΜΑΤΙΚΟΝ ΚΕΝΤΡΟΝ «ΓΕΩΡ¬ 
ΓΙΟΣ ΣΩΤΗΡΙΟΥ ΣΟΥΡΛΑΤΖΗΣ» ΙΕΡΟΥ ΝΑΟΥ ΑΝΑΛΗ¬ 
ΨΕΩΣ ΚΥΡΙΟΥ ΚΟΡΩΠΙΟΥ. Το αυνιστώμενο Πνευματικό 
Κέντρο στεγάζεται εις τον α' όροφο του επί της οδού Δημ. 
Σουρλατζή αρ. 2 κτιρίου, το οποίο παρεχωρήθη εις την 
Ενορία «Αναλήψεως Κυρίου» προς τον σκοπό τούτο υπό 
του Σωτ. Σουρλατζή διά δωρεάς εν Ζωή διά της αριθ. 
15943/15.12.93 Συμβολαιογραφικής Πράξεως της Συμ¬ 
βολαιογράφου Κρωπίας ΟΛΓΑΣ ΠΑΠΑΤΣΟΥΝΗ. 

Αρθρο 2. 

Σκοπός. 

Σκοπός του Ιδρύματος είναι η καλλιέργεια Ορθοδόξου 


Χριστιανικού φρονήματος εις τους νέους και η εν γένει 
πνευματική ανάπτυξις των κατοίκων της περιοχής, σύμ¬ 
φωνα με την ορθόδοξη Χριστιανική διδασκαλία. 

Αρθρο 3. 

Μέσα. 

Μέσα προς επίτευξιν του σκοπού του Ιδρύματος είναι: 

α) Η λειτουργία τμημάτων Κατηχητικών Σχολείων. 

β) Η διοργάνωσις εκδηλώσεων θρησκευτικού, επιστη¬ 
μονικού, κοινωνικού και πολιτιστικού περιεχομένου, εντός 
αυστηρών πλαισίων ευπρεπείας, σοβαρότητος και Χρι¬ 
στιανικής ηθικής. 

Άρθρο 4. 

Διοίκηση. 

1. Το Ίδρυμα θα διοικείται υπό δμελούς Διοικητικού 
Συμβουλίου αποτελουμένου: 

α) Εκ του εκάστοτε Σεβασμιώτάτου Μητροπολίτου Με- 
σογαίας και Λαυρεωτικής ως Προέδρου, αναπληρουμένου 
υπό του Προϊσταμένου του Ι.Ν. Αναλήψεως Κυρίου Κορω¬ 
πίου. 

β) εκ του δωρητού Σωτηρίου Σουρλατζή, αναπληρουμέ¬ 
νου εκ της άλλης δωρήτριας και συζύγου αυτού Μαρίας. 

γ) εκ τριών ευϋπολήπτων πολιτών (ανδρών ή γυναικών) 
διακρινομένων δια τη χριστιανικήν, την πνευματικήν καλ- 
λιέργειάν τους μετά των αναπληρωτών των. Δύο εκ των 
μελών τούτων θα επιλέγονται, κατά προτίμησιν, εκ συγγε¬ 
νών των δωρητών (και εκ των δύο πλευρών) εάν και εφό¬ 
σον θα υπάρχουν στο συγγενικό περιβάλλον άτομα, τα 
οποία θα πληρούν τας προαναφερομένας προϋποθέ¬ 
σεις. 

2. Η θητεία των τριών τελευταίων μελών του Δ.Σ., των 
αναπληρωματικών μελών και του μέλους που ήθελε, δι’ 
οιονδήποτε λόγον, αντικαταστήσει το δεύτερο τακτικό μέ¬ 
λος θα είναι τριετής και θα ανανεώνεται από τον Μητρο¬ 
πολίτη Μεσογαίας και Λαυρεωτικής μετά από πρόταση 
του προϊσταμένου του Ι.Ν. Αναλήψεως Κυρίου Κορωπίου, 
το δε αξίωμά των είναι τιμητικόν και άμισθον. 

3. Ο Σεβασμιώτατος Πρόεδρος δύναται κατόπιν εγγρά¬ 
φου εντολής να αναθέσει καθήκοντα Προέδρου εις τον 
αναπληρωτήν αυτού Προϊστάμενον του I. Ναού Αναλή¬ 
ψεως Κυρίου. 

Ούτος διατηρεί το αξίωμα του Προέδρου καθ’ όλην την 
διάρκειαν της θητείας αυτού ως Προϊσταμένου της Ενο¬ 
ρίας, θα αντικαθίσταται δε υπό του διαδόχου αυτού. 

4. Κατά την πρώτην συνεδρίασιν τα μέλη του Δ.Σ. συ¬ 
νέρχονται και εκλέγουν τον αντιπρόεδρον, τον ταμίαν και 
τον Γραμματέα. 

Άρθρο 5 

Αρμοδιότητες του Προέδρου 

α) Ο Πρόεδρος, εκπροσωπεί το ίδρυμα ενώπιον πάσης 
αρχής. 

β) Συγκαλεί το Δ.Σ. 

γ) Υπογράφει την σχετικήν αλληλογραφίαν, τας αποδεί¬ 
ξεις εισπράξεων και τας εντολάς πληρωμών και εξουσιο¬ 
δοτεί τον ταμίαν δια την διενέργειαν διαχειριστικών πρά¬ 
ξεων (εισπράξεις πληρωμές κ.λ.π.) με οιαδήποτε φυσικά 
πρόσωπα ή νομικά (τράπεζες, δημόσιους Οργανισμούς 
κ.λ.π.). Τον Πρόεδρον, απόντα ή κωλυόμενον, αναπληρεί 
ο Αντιπρόεδρος και ασκεί πάντα τα καθήκοντα αυτού. 

Αρθρο 6 

Διοικητικόν Συμβούλιον 

1) Το Δ.Σ. συνεδριάζει τακτικώς μεν άπαξ του διμήνου, 
κατόπιν προσκλήσεως των μελών αυτού υπό του Προέ¬ 
δρου, εκτάκτως δε εάν ζητήσουν τούτο 3 μέλη του Δ.Σ. Το 
Δ.Σ. ευρίσκεται εν απαρτία, εφόσον παρίστανται 2 μέλη 
και ο Πρόεδρος, ή ο Αντιπρόεδρος αυτού, υπό την προϋ- 
πόθεσιν ότι ο τελευταίος έχει εξουσιοδοτηθεί εγγράφως 
προς τούτο παρά του Προέδρου. 

2. Το Δ.Σ. ψηφίζει τον Προϋπολογισμόν και Απολογι¬ 
σμόν του Πνευματικού Κέντρου και υποβάλλει προς έγκρι- 
σιν εις το Μητροπολιτικόν Συμβούλιον. 

Αρθρο 7 
Περιουσία 

Περιουσία του ιδρύματος αποτελούν: 

α) Η υπό των δωρητών διατεθείσα τοιαύτη, συνισταμένη 
εκ της πλήρους κυριότητος του α’ ορόφου του ακινήτου το 
οποίο ευρίσκεται στην οδό Δημ. Σουρλατζή αρ. 2 και εκ 
της ψιλής κυριότητος του β' ορόφου του αυτού ακινήτου. 

β) Η επικαρπία του β' ορόφου του ως άνω ακινήτου η 
οποία θα περιέλθει εις την δωρεοδόχον ενορίαν Ι.Ν. Ανα- 
λήψεως Κυρίου μετά τον θάνατον και το τελευταίου επι- 
ζώντος εκ των δωρητών. 

γ) Η επίπλωσις και ο εν γένει εξοπλισμός του α' ορόφου 
του δωρηθέντος ακινήτου ο οποίος διετέθη υπό των δω¬ 
ρητών. 

δ) τυχόν δωρεαί ή άλλαι παροχαί οιωνδήποτε τρίτων 
προς το ίδρυμα, δια πράξεων εν ζωή ή αιτία θανάτου. 

Αρθρο 8 
Πόροι 

Πόροι του ιδρύματος θα είναι: 

α) Παν έσοδον εκ της καθ’ οιονδήποτε τρόπον εκμεταλ- 
λεύσεως της περιουσίας του ιδρύματος. 

β) κληρονομίαι, κληροδοσίαι και δωρεαί εις χρήμα ή εί¬ 
δος οιουδήποτε φυσικού ή νομικού προσώπου προς το 
ίδρυμα. 

γ) έσοδα εκ λαχειοφόρων αγορών και ετέρων εκδηλώ¬ 
σεων. 

δ) Οιαδήποτε προσφορά υπέρ του σκοπού του ιδρύμα¬ 
τος. 

ε) Ετήσια επιχορήγησις του I. Ναού Αναλήψεως Κυρίου. 

Αρθρο 9 

Το Δ.Σ. θα τελεί την πρώτην Κυριακήν του μηνός Ιου¬ 
λίου εκάστου έτους επίσημον Εκκλησιαστικόν Μνημόσυ- 
νον εις μνήμην του υιού των δωρητών ΓΕΩΡΓΙΟΥ ΣΩΤ. 
ΣΟΥΡΛΑΤΖΗ. Επίσης, μετά τον θάνατον των δωρητών θα 
τελείται Εκκλησιαστικόν Μνημόσυνον εις μνήμην αυτών 
κατά την ιδίαν ως άνω Κυριακήν. 


Αρθρο 10 

Το Πνευματικόν Κέντρον διατηρεί διαχειριστικά βιβλία 
ως βιβλίον πρακτικών, πρωτοκόλλου, Ταμείου, φακέλλους 
αλληλογραφίας και δικαιολογητικών δαπανών. 

Η διαχείρισις διεξάγεται δια διπλοτύπων αποδείξεων 
εισπράξεων και ενταλμάτων πληρωμών θεωρημένων υπό 
της Ιερός Μητροπόλεως Μεσογαίας και Λαυρεωτικής. 

Αρθρο 11 

Το Πνευματικόν Κέντρον θα φέρει σφραγίδα στρογγύ- 
λην με περίγραμμα τον τίτλο του «ΠΝΕΥΜΑΤΙΚΟΝ ΚΕ- 
ΝΤΡΟΝ «ΓΕΩΡΓΙΟΣ ΣΟΥΡΛΑΤΖΗΣ» ΙΕΡΟΥ ΝΑΟΥ ΑΝΑ- 
ΛΗΨΕΩΣ ΤΟΥ ΚΥΡΙΟΥ ΚΟΡΩΠΙΟΥ» και στο κέντρο την 
εικόνα του «ΑΓΙΟΥ ΓΕΩΡΓΙΟΥ». 

Άρθρο 12 

Οσάκις κατά την λειτουργία του κέντρου ανακύπτουν 
θέματα ή προβλήματα μη προβλεπόμενα υπό του παρό¬ 
ντος, θα επιλύονται υπό του Δ.Σ. και σύμφωνα με τους Νό¬ 
μους του Κράτους, τις κείμενες διατάξεις και εντός των 
πλαισίων του σκοπού του Πνευματικού Κέντρου. 

Άρθρο 13 

Ο παρόν Κανονισμός θα ισχύει από τότε που θα δημο- 
σιευθεί, σύμφωνα με το Νόμο, στο επίσημο περιοδικό 
«ΕΚΚΛΗΣΙΑ» και στην Εφημερίδα της Κυβερνήσεως. 
Κάθε τροποποίησή του μπορεί να γίνει με απόφαση του 
Δ.Σ. και έγκριση του Σεβασμιωτάτου Μητροπολίτου. 

Άρθρο 14 
Κάλυψις δαπάνης 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Μεσογαίας και Λαυρεωτι¬ 
κής, το ύψος της οποίας δεν μπορεί να προσδιοριστεί. 

- ♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στην απόφαση ΔΥ13α/70000/28.12.1993, που δημο- 
σιεύθηκε στην Εφημερίδα της Κυβερνήσεως, γίνονται οι 
εξής διορθώσεις σφαλμάτων: 

1. Στο Κεφ. 11 παράγρ. ε' και στο τέλος αυτής, από το 
εσφαλμένο «και την απόφαση του Υπουργού Οικονομικών 
του (στ) της παρούσας», στο ορθό «και την απόφαση του 
Υπουργού Οικονομικών του (ε) σχετικού της παρού¬ 
σας». 

2. Στο Κεφ. IV παράγρ. η', από το εσφαλμένο «δεν συ- 
μπεριλαμβάνονται οι γιατροί που απουσιάζουν ευρισκόμε¬ 
νοι σε απόσταση» στο ορθό «δεν συμπεριλαμβάνονται οι 
γιατροί που απουσιάζουν ευρισκόμενοι σε απόσπαση». 

(Από το Υπ. Υγείας, Πρόνοιας 
και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




